wannaphong/clean_thaiwikipedia huggingface dataset:
# โครนอส
โครนอส (,) หรือ โครโนส (, "เวลา",) เป็นบุคลาธิษฐานของเวลาในปรัชญาก่อนสมัยโสกราตีสและในวรรณกรรมหลังจากนั้น

มีการสับสันระหว่างโครนอสกับโครนัส (Cronus) ซึ่งเป็นไททัน ตั้งแต่สมัยโบราณแล้วเพราะทั้งสองมีชื่อคล้ายกันLSJ entry: Κρόνος แต่เอกสารโบราณบางชิ้นไม่ได้สับสนโครนอสกับโครนัสเพราะเชื่อว่า ทั้งสองเป็นเทพองค์เดียวกันจริง ๆ โดยความเชื่อนี้ได้เริ่มแพร่หลายมากขึ้นในสมัยฟื้นฟูศิลปวิทยา ซึ่งเป็นสมัยที่มีการเปรียบเวลาเป็นดั่งพ่อ จึงเรียกเวลาว่า "บิดาเวลา" (Father Time) โดยบิดาเวลานี้มีลักษณะเป็นมนุษย์ที่ถือเคียวด้ามยาว เอกสารกรีกบางชิ้นระบุว่า โครนอสเป็นพี่หรือน้องของไครอส แต่เอกสารชิ้นอื่นระบุว่าเป็นบุตร

นักศิลปะโมเสกแบบกรีก-โรมันมักวาดโครนอสเป็นผู้ชายที่กำลังหมุนกงจักรราศี (Zodiac Wheel) โดยเป็นผู้ชายที่มีอายุสูง มีลักษณะเป็นนักปราชญ์ เครายาวสีขาว ซึ่งลักษณะเหล่านี้มีความคล้ายบิดาเวลา นอกจากนี้โครนอสยังได้รับการเปรียบเทียบกับอีออน (Aion) ซึ่งเป็นเทพแห่งเวลา แต่เป็นเวลาที่หมุนรอบกลับมาที่เดิมDoro Levi, "Aion," Hesperia 13.4 (1944), p. 274.

 ชื่อและนิรุกติศาสตร์ 
thumb|200px|left|โครนอสและลูก โดยโจวานนี ฟรานเชสโก โรมาเนลลี พิพิธภัณฑ์แห่งชาติในวอร์ซอว์ ภาพวาดในศตวรรตที่ 17 ของไททันโครนัส ซึ่งวาดเป็น "บิดาเวลา" ถือเคียว

ชาวโบราณบางครั้งนับโครนอสว่าเป็นโครนัสLSJ entry: Κρόνος พลูทาร์ก นักเขียนชีวประวัติและนักปรัชญาชาวกรีก กล่าวว่าชาวกรีกเชื่อว่าโครนัสเป็นชื่อเชิงอุปมานิทัศน์ของโครนอสPlutarch, On Isis and Osiris, 32. นอกเหนือจากชื่อ เรื่องเล่าของโครนัสกินลูกตนเองก็นับว่าเป็นอุปมานิทัศน์ของเวลาแบบจำเพาะที่อยู่ในเขตอิทธิพลของโครนัส ตามทฤษฎีนี้ โครนัสเป็นตัวแทนของการทำลายล้างเวลาที่ได้ครอบงำสรรพสิ่งทั้งปวง แนวคิดนี้ปรากฏขึ้นเมื่อผู้เป็นพระราชาไททันได้กินเหล่าเทพเจ้าแห่งโอลิมปัสไป ซึ่งอาจหมายความว่า อดีตครอบงำอนาคต หรือคนรุ่นเก่ากดขี่คนรุ่นใหม่ ในสมัยฟื้นฟูศิลปวิทยา การพิสูจน์รูปพรรณของโครนัสและโครนอสทำให้มี "บิดาเวลา" ถือเคียวเกิดขึ้น

ความหมายและรากศัพท์เดิมของคำว่า โครนอส ยังไม่ชัดเจนBeekes, R. S. P.. (2009). Etymological Dictionary of Greek, pp. 1651–1652. Brill. ศัพท์ภาษาอังกฤษที่ใช้โครนอสเป็นแม่คำได้แก่ chronology (ลำดับเวลา), chronometer (มาตรเวลา), chronic (เรื้อรัง, ยืดเยื้อ), anachronism (การผิดกาละ) และ chronicle (บันทึกเหตุการณ์) เป็นต้น

 ปรัมปราวิทยา 
ตามปรัมปราวิทยาแบบออร์เฟียส โครนอส ผู้ไม่มีวันชรา บังเกิดมาจาก "ดินและน้ำ" และให้กำเนิดอีเธอร์และเคออส และไข่ฟองหนึ่งWest, p. 178. ไข่ฟองนี้ทำให้มีเฟนีส เทพเจ้าสองเพศ ซึ่งเป็นผู้ให้กำเนิดเทพเจ้ารุ่นแรกและเป็นผู้สร้างจักรวาล

ในประมาณศตวรรษที่ 6 ก่อนคริสต์ศักราช ผลงานที่หายสาบสูญไปของเฟเรสิดีสแห่งไซรอส ชื่อ เฮปตาไมคอส (Heptamychos แปลว่า เจ็ดซอกเล็ก) อ้างว่ามีสามหลักการที่อยู่ชั่วนิรันดร์ คือ โครนอส (Chronos) ซาส (Zas) (ซูส) และ คโธนี (Chthonie) (ยมโลกหรือใต้พิภพ) โดยอสุจิของโครนอสถูกวางไว้ในซอกเล็กต่าง ๆ ของโลก และเป็นสิ่งที่ให้กำเนิดเทพเจ้ารุ่นแรกทั้งปวงKirk, Raven, and Schofield, pp. 24, 56.
# กองพลยานเกราะที่ 2 (แวร์มัคท์)
กองพลยานเกราะที่ 2  เป็นกองพลยานเกราะของกองทัพบกเยอรมันในสงครามโลกครั้งที่สอง กองพลนี้เป็นหนึ่งในเป็นสามกองพลยานเกราะชุดแรกที่ตั้งขึ้นในเดือนตุลาคม ค.ศ. 1935 ภายใต้การบัญชาของนายพลไฮนซ์ กูเดเรียน กองพลนี้มีส่วนในการผนวกออสเตรียในปีค.ศ. 1938 โดยเดินเป็นระยะทาง 680 กิโลเมตรในเวลาเพียง 48 ชั่วโมง หลังจากนั้นก็ประจำอยู่ในออสเตรียจนได้มีส่วนร่วมในการบุกครองโปแลนด์ (1939) และยุทธการที่ฝรั่งเศส (1940)"The History of World War II", edited by Peter Young, Orbis Publication,1983, vol. 2, p.156. ก่อนที่จะกลับมาประจำการอยู่ในโปแลนด์ แล้วจึงมีส่วนในการทัพในคาบสมุทรบอลข่าน (1941) และถูกสั่งการไปประจำที่แนวรบด้านตะวันออกในเดือนกันยายน ค.ศ. 1941
# คาร์ล ซิลเบอร์เบาเออร์
คาร์ล โยเซ็ฟ ซิลเบอร์เบาเออร์ (21 มิถุนายน ค.ศ. 1911 – 2 กันยายน ค.ศ. 1972) เป็นเจ้าหน้าที่ตำรวจชาวออสเตรีย สมาชิกหน่วยเอ็สเอ็สและเจ้าหน้าที่สืบสวนสายลับสำหรับหน่วยสืบราชการลับรัฐบาลกลางของเยอรมนีตะวันตก เขาได้ถูกส่งไปประจำการที่อัมสเตอร์ดัมในเนเธอร์แลนด์ภายใต้การยึดครองของนาซีในช่วงสงครามโลกครั้งที่สอง ที่เขาได้รับเลื่อนยศตำแหน่งเป็นจ่าสิบเอก Amsterdam City Archives, Gemeentepolitie Amsterdam (Amsterdam Police), inventory number 2046: report by precinct station Linnaeusstraat, 27 June 1944, mut. 23.00.Amsterdam City Archives, Gemeentepolitie Amsterdam (Amsterdam Police), inventory number 2036: report by precinct station Singel, 13–14 April 1944, mut. 16.30. ใน ค.ศ. 1963 ซิลเบอร์เบาเออร์ ซึ่งต่อมาได้ทำหน้าที่เป็นผู้ตรวจการในตำรวจเวียนนา ได้ถูกเปิดเผยว่าเป็นผู้บัญชาการของตำรวจลับเกสตาโพใน ค.ศ. 1944 ในการบุกเข้าจู่โจมที่หลบซ่อนตัวและเข้าจับกุมอันเนอ ฟรังค์ เพื่อนผู้ลี้ภัยของเธอ และผู้ที่ให้หลบซ่อนตัว
# ตังเกรดู แนวิส
ตังเกรดู จี อัลเมย์ดา แนวิส (4 มีนาคม ค.ศ. 1910 – 21 เมษายน ค.ศ. 1985) เป็นนักการเมือง นักกฎหมาย และผู้ประกอบการชาวบราซิล เขาดำรงตำแหน่งรัฐมนตรีว่าการกระทรวงยุติธรรมและรัฐมนตรีว่าการกระทรวงมหาดไทยระหว่าง ค.ศ. 1953–1954, ดำรงตำแหน่งนายกรัฐมนตรีระหว่าง ค.ศ. 1961–1962, ดำรงตำแหน่งรัฐมนตรีว่าการกระทรวงการคลังใน ค.ศ. 1962, และดำรงตำแหน่งผู้ว่าการรัฐมีนัสเชไรส์ระหว่าง ค.ศ. 1983–1984 เขาได้รับเลือกตั้งเป็นประธานาธิบดีบราซิลใน ค.ศ. 1985 แต่เสียชีวิตก่อนเข้ารับตำแหน่ง
# บรามอลล์เลน
บรามอลล์เลน เป็นสนามกีฬาฟุตบอลที่ตั้งอยู่ที่เมืองเชฟฟีลด์ ประเทศอังกฤษ โดยเป็นสนามเหย้าของสโมสรฟุตบอลเชฟฟีลด์ยูไนเต็ดนับตั้งแต่ ค.ศ. 1889 และเป็นสนามกีฬาที่เก่าแก่เป็นอันดับสองของโลกที่ยังคงใช้งานอยู่ เป็นรองเพียงฟีลด์มิลล์ของแมนส์ฟีลด์ทาวน์
# สโมสรฟุตบอลตเว็นเตอ
สโมสรฟุตบอลตเว็นเตอ  เป็นสโมสรฟุตบอลอาชีพของเนเธอร์แลนด์ ตั้งอยู่ที่เมืองเอ็นสเคอเด ปัจจุบันเล่นอยู่ในเอเรอดีวีซี

แหล่งข้อมูลอื่น

 FCTwente.nl  Official website of FC Twente  /  / 
 FC Twente TV Official website FC Twente TV (No membership required)
 UEFA.com The FC Twente Story
# แฟร็งกี เดอ โยง
แฟร็งกี เดอ โยง (เกิด 12 พฤษภาคม ค.ศ. 1997) เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับบาร์เซโลนา สโมสรในลาลิกา และทีมชาติเนเธอร์แลนด์ เขาเป็นที่รู้จักในด้านวิสัยทัศน์ การจ่ายบอล การเลี้ยงบอล เทคนิค พร้อมด้วยความสามารถในการป้องกันที่แข็งแกร่งและความสามารถในการโจมตี เดอ โยง ได้รับการยอมรับให้เป็นหนึ่งในกองกลางที่ดีที่สุดในโลก

เดอ โยง เริ่มต้นอาชีพนักฟุตบอลในระดับอาชีพกับวิลเลิมตเว ในปี ค.ศ. 2015 ก่อนที่เขาจะย้ายร่วมทีมอายักซ์ ในปีถัดมา ในราคา 1 ล้านยูโร เขาได้รับการยอมรับว่าเป็นกองกลางเยาวชนที่ดีที่สุดคนหนึ่งของยุโรป ในเดือนมกราคม ค.ศ. 2019 เดอ โยง ได้เซ็นสัญญาร่วมทีมล่วงหน้ากับบาร์เซโลนา ในประเทศสเปน ด้วยค่าตัว 75 ล้านยูโร โดยจะได้ร่วมทีมในเดือนกรกฎาคม ในฤดูกาล 2018-19 ซึ่งเป็นฤดูกาลสุดท้ายของเดอ โยง กับอายักซ์ เขาเป็นกำลังสำคัญช้วยให้ทีมคว้าแชมป์เอเรอดีวีซี โดยเขายังได้รับรางวัลผู้เล่นยอดเยี่ยมของการแข่งขันนี้ และเคเอ็นวีบีคัพ และยังช่วยให้ อายักซ์ ผ่านเข้ารอบรองชนะเลิศยูฟ่าแชมเปียนส์ลีกเป็นครั้งแรกในรอบ 22 ปี เขายังได้รับเลือกให้เป็นส่วนหนึ่งของทีมยอดเยี่ยม ฟีฟโปร เวิลด์11 ประจำปี ค.ศ. 2019 โดยเป็นครั้งแรกในรอบ 5 ปีที่มีชาวดัตซ์ได้รางวัลนี้ เขาช่วยให้บาร์เซโลนาชนะเลิศโกปาเดลเรย์ในปี ค.ศ. 2021

เดอ โยง ได้เริ่มต้นลงเล่นกับเนเธอร์แลนด์ชุดใหญ่ ครั้งแรกในเดือนกันยายน ค.ศ. 2018 ในรายการยูฟ่าเนชันส์ลีก ฤดูกาล 2018–19 เขายังช่วยให้ทีมได้ตำแหน่งรองแชมป์ในรายการนี้ รวมถึงยังเป็นตัวแทนชาวดัตซ์ในการแข่งขันฟุตบอลชิงแชมป์แห่งชาติยุโรป 2020
# รายชื่อสถานที่ท่องเที่ยวในจังหวัดเชียงราย
รายชื่อต่อไปนี้เป็นรายชื่อสถานที่ท่องเที่ยวในจังหวัดเชียงราย จำแนกตามอำเภอ

 อำเภอเมือง 
thumb|วัดร่องขุ่น
thumb|วัดเจ็ดยอด
thumb|หอนาฬิกาเชียงราย
วัดพระแก้ว จังหวัดเชียงราย เป็นวัดเก่าแก่คู่บ้านคู่เมืองของจังหวัดเชียงราย ที่ซึ่งครั้งหนึ่งเคยประดิษฐานพระแก้วมรกต
วัดพระสิงห์ จังหวัดเชียงราย เป็นวัดเก่าแก่แห่งหนึ่งของจังหวัดเชียงราย เป็นที่ที่เคยประดิษฐานพระพุทธสิหิงค์ที่อัญเชิญมาจากเมืองกำแพงเพชร
พระธาตุดอยจอมทอง เป็นหนึ่งในพระธาตุเก้าจอมของจังหวัดเชียงราย ตั้งอยู่บนดอยจอมทองริมฝั่งแม่น้้าก
วัดดอยงำเมืองและกู่พระยามังราย เป็นวัดที่เชื่อว่าประดิษฐานพระกู่ (พระเจดีย์ที่บรรจุพระบรมราชสรีรังคาร) ของพระยามังราย
วัดเม็งรายมหาราช เป็นที่ตั้งของชมรมโหราศาสตร์จังหวัดเชียงราย ซึ่งมีบริการดูดวงชะตา
วัดพระนอน (จังหวัดเชียงราย)
วัดเจ็ดยอด
 อนุสาวรีย์พระยามังรายมหาราช ตั้งอยู่ที่ห้าแยกพ่อขุนใจกลางเมืองเชียงราย เป็นที่เคารพสักการะอย่างมาก ด้านหลังมีตุงสามผืนซึ่งสร้างโดยศิลปินแห่งชาติของเชียงรายทั้งสามท่าน
 วัดห้วยปลากั้ง ที่ประดิษฐานพระแม่กวนอิมจำหลักไม้และรูปปั้นพระแม่กวนอิมอันเป็นรูปปั้นที่สูงที่สุดเป็นอันดับสองของประเทศไทย
วัดร่องขุ่น สถานที่ท่องเที่ยวสำคัญของจังหวัดเชียงราย สร้างโดยเฉลิมชัย โฆษิตพิพัฒน์ 
ขัวศิลปะ หอศิลป์ประจำจังหวัดเชียงราย
หอนาฬิกาเชียงราย หอนาฬิกาประจำจังหวัดสร้างและตกแต่งด้วยสีทองอร่าม
สิงห์ปาร์ค
แม่น้ำกก นักท่องเที่ยวนิยมนั่งเรือหางยาวหรือแพชมความงามริมสองฝั่งแม่น้ำ
น้ำตกขุนกรณ์ เป็นน้้าตกที่สูงที่สุดในจังหวัดเชียงราย
 น้ำตกห้วยแม่ซ้าย
 สวนสมเด็จพระศรีนครินทร์เชียงราย สวนสาธารณะขนาดใหญ่ของจังหวัด
ชายหาดเชียงราย เป็นหาดทรายที่ทอดยาวตลอดฝั่งของแม่น้้ากก

 อำเภอเชียงแสน 
thumb|วัดป่าสัก (จังหวัดเชียงราย)
 เมืองโบราณเชียงแสน ประกอบด้วยวัดสำคัญต่าง ๆ เช่น วัดพระธาตุสองพี่น้อง วัดพระเจ้าล้านทอง วัดพระธาตุดอยปูเข้า วัดกู่เต้า และวัดป่าสัก (จังหวัดเชียงราย)
 วัดพระธาตุผาเงา
 วัดพระธาตุจอมกิตติ
 ทะเลสาบเชียงแสน
 น้ำตกบ้านไร่

 อำเภอแม่สาย 
thumb|วัดพระธาตุดอยตุง
 ด่านชายแดนไทย-เมียนมา ตั้งอยู่ติดกับท่าขี้เหล็ก ประเทศพม่า 
 ตลาดริมด่านชายแดน จำหน่ายสินค้าต่าง ๆ
 จุดเหนือสุดแดนสยาม เป็นบริเวณที่อยู่เหนือที่สุดในประเทศไทยในเชิงภูมิศาสตร์
 วัดพระธาตุดอยตุง
 วัดพระธาตุดอยเวา

อำเภอแม่จัน
 พระธาตุดอยกู่แก้ว
 พระธาตุจอมสวรรค์
 พระธาตุจอมจันทร์

อำเภอพาน
 น้ำตกทรายขาวและบ่อน้ำร้อน
น้ำตกปูแกง
พระธาตุจอมแว่

อำเภอเวียงชัย
ผางาม เป็นหน้าผาที่ตั้งรายล้อมด้วยทุ่งนา
 หนองหลวง
 พุทธสถานพระเจ้ากือนา
 พระพุทธรูปโพธิ์ชัย

อำเภอป่าแดด
 พระธาตุจอมคีรี
 วัดถ้ำผาจรุย
 พระธาตุม่อนผ้าขาว
 อ่างเก็บน้ำหนองเชียงใหม่
 วัดถ้ำพระภิรมย์

อำเภอเชียงของ
 แม่น้ำโขง ติดกับชายแดนประเทศลาว
 น้ำตกต่าง ๆ เช่น น้ำตกห้วยเม็ง น้ำตกห้วยตอง น้ำตกเห่าดง น้ำตกตาดหมอก น้ำตกผาหมอก และน้ำตกห้วยเมี่ยง

อำเภอเวียงป่าเป้า
 เวียงกาหลง
 พระธาตุแม่เจดีย์
 โป่งน้ำร้อน ในอำเภอเวียงป่าเป้าเป็นที่ตั้งของบ่อน้ำพุร้อนธรรมชาติจำนวนมาก
 วัดพระเจ้าหลวง ม่อนพระเจ้าหลาย
  วัดอรัญญวิเวกคีรี ซึ่งมีพระธาตุจอมผ่อ

อำเภอแม่สรวย
 ถ้ำแม่สรวย มีหินงอกหินย้อยตามธรรมชาติและเป็นถ้ำศักดิ์สิทธิ์
 วัดพระธาตุจอมแจ้ง
 เขื่อนแม่สรวย
 วัดแสงแก้วโพธิญาณ
 ศาลสมเด็จพระนเรศวรมหาราช
 ดอยช้าง
 ดอยวาวี
 ดอยกาดผี

อำเภอแม่ฟ้าหลวง
 พระตำหนักดอยตุง มีชื่อเสียงด้านการชมความงามของดอกไม้เมืองหนาว

อำเภอแม่ลาว
 วัดพระธาตุจอมหมอกแก้ว หนึ่งใน 9 พระธาตุเจดีย์ ของจังหวัดเชียงราย

อำเภอเวียงเชียงรุ้ง
 น้ำตกเวียงชัย

อำเภอดอยหลวง
 น้ำตกตาดทอง
 น้ำตกห้วยทองแป๋
# แอปเปิลมิวสิก
แอปเปิลมิวสิก  เป็นบริการสตรีมเพลงและวิดีโอที่พัฒนาโดย บริษัทแอปเปิล ผู้ใช้สามารถเลือกเพลงเพื่อสตรีมไปยังอุปกรณ์ตามต้องการหรือสามารถฟังเพลย์ลิสต์ที่มีอยู่ในปัจจุบัน บริการนี้ยังรวมถึง "บีตส์ วัน" สถานีวิทยุทางอินเทอร์เน็ต ซึ่งออกอากาศสดในกว่า 100 ประเทศ ตลอด 24 ชั่วโมงต่อวัน มีการประกาศเปิดตัวเมื่อวันที่ 8 มิถุนายน พ.ศ. 2558 และเริ่มให้บริการในวันที่ 30 มิถุนายน พ.ศ. 2558 ในกว่า 100 ประเทศทั่วโลก สมาชิกใหม่จะได้รับช่วงทดลองใช้ฟรีสามเดือนก่อนที่จะต้องมีการสมัครสมาชิกรายเดือน

ในวันที่ 22 กันยายน พ.ศ.2565 แอปเปิลประกาศลงนามในสัญญากับเอ็นเอฟแอล เพื่อเป็นผู้สนับสนุนในการแสดงพักครึ่งเวลาของซูเปอร์โบวล์ ตั้งแต่ครั้งที่ 52 เป็นต้นไป
# ปฏิกรณ์ชีวภาพ
ปฏิกรณ์ชีวภาพ หมายถึงอุปกรณ์หรือระบบที่สร้างสภาพแวดล้อมที่เหมาะสมในการตื่นตัวทางชีวภาพ ในบางกรณีก็อาจหมายความถึงถังที่มีการทำปฏิกิริยาเคมีกับสิ่งมีชีวิตหรือชีวเคมีที่ได้จากสิ่งมีชีวิตนั้น โดยอาศัยการให้อาหารและควบคุมสภาพแวดล้อมที่เหมาะสมต่อการเจริญเติบโตฯ  ซึ่งกระบวนการนั้นอาจทำได้โดยใช้สิ่งมีชีวิตที่ต้องการออกซิเจนหรือสิ่งมีชีวิตที่ไม่ต้องการออกซิเจนก็ได้  อุปกรณ์ปฏิกรณ์ชีวภาพโดยทั่วไปจะมีทรงกระบอก มีขนาดตั้งแต่หน่วยเป็นลิตรถึงลูกบาศก์เมตรก็ได้ และมักทำด้วยเหล็กกล้าไร้สนิม

นอกจากนี้ยังอาจหมายถึงอุปกรณ์หรือระบบที่ออกแบบมาเพื่อทำให้เซลล์หรือเนื้อเยื่อเจริญเติบโตในรูปแบบของการเพาะเลี้ยงเซลล์ อุปกรณ์เหล่านี้มักนำไปใช้เพื่อการสังเคราะห์เนื้อเยื่อหรือการวิศวกรรมชีวภาพ
# อุงแบร์ตู จี อาเล็งการ์ กัสแตลู บรังกู
อุงแบร์ตู จี อาเล็งการ์ กัสแตลู บรังกู (20 กันยายน ค.ศ. 1897 – 18 กรกฎาคม ค.ศ. 1967) เป็นผู้นำทางทหารและนักการเมืองชาวบราซิล เขาเป็นประธานาธิบดีคนแรกของรัฐบาลเผด็จการทหารหลังจากรัฐประหารใน ค.ศ. 1964 กัสแตลู บรังกูเสียชีวิตจากอุบัติเหตุทางอากาศในเดือนกรกฎาคม ค.ศ. 1967 ไม่นานหลังจากสิ้นสุดการดำรงตำแหน่งประธานาธิบดีของเขา
# เขตพริสตีนา
เขตพริสตีนา (,) เป็นหนึ่งในเจ็ดเขตและเขตที่ใหญ่ที่สุดของประเทศคอซอวอ มีเมืองหลักคือพริสตีนาเมืองหลวงของประเทศ ประกอบไปด้วย 298 หมู่บ้านและ 8 อำเภอ ตามการสำมะโนประชากรปี 2011 มีประชากรทั้งหมด 477,312 คน เขตพริสตีนาเคยเป็นส่วนหนึ่งของอำเภอคอซอวอตามการแบ่งของเซอร์เบีย ก่อนแยกออกมาหลังจากการประกาศเอกราช
 อ้างอิง
# ไตรราชกกุธภัณฑ์
ไตรราชกกุธภัณฑ์  เป็นเครื่องราชกกุธภัณฑ์ 3 อย่างของจักรพรรดิญี่ปุ่น ประกอบด้วยพระแสงดาบคูซานางิ , พระฉายยาตะ โนะ คางามิ  และอัญมณียาซากานิ โนะ มางาตามะ (เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (พระฉาย) และความเมตตากรุณา  (อัญมณี)ミニ講話 宮司のいい話 (ภาษาญี่ปุ่น).

ตั้งแต่ปี ค.ศ. 690 เป็นต้นมา การถวายไตรราชกกุธภัณฑ์แก่จักรพรรดิโดยนักบวชที่ศาลเจ้าถือเป็นขั้นตอนหลักของพระราชพิธีเถลิงถวัลยราชสมบัติ พระราชพิธีนี้มิได้เปิดเผยต่อสาธารณชน และตามธรรมเนียมแล้ว จะมีการเปิดเผยเครื่องราชกกุธภัณฑ์ทั้งสามเฉพาะพระพักตร์องค์จักรพรรดิ โดยนักบวชชั้นสูงที่ได้รับมอบหมายเท่านั้น ด้วยเหตุนี้จึงไม่มีภาพถ่ายหรือภาพวาดรูปร่างที่แท้จริงของไตรราชกกุธภัณฑ์ 
thumb|การถวาย พระแสงดาบคูซานางิ และ อัญมณียาซากานิ โนะ มางาตามะ ในพระราชพิธีขึ้นครองราชสมบัติของสมเด็จพระจักรพรรดิอากิฮิโตะ เมื่อวันที่ 7 มกราคม ค.ศ. 1989
# วีนีซียุส ฌูนีโยร์
วีนีซียุส โฌแซ ไปเชา จี โอลีเวย์รา ฌูนีโยร์ (เกิด 12 กรกฎาคม ค.ศ. 2000) หรือรู้จักในชื่อ วีนีซียุส ฌูนีโยร์  เป็นนักฟุตบอลชาวบราซิล ปัจจุบันเล่นในตำแหน่งกองหน้าให้แก่เรอัลมาดริดและทีมชาติบราซิล
# เฟเดอรัลฮอลล์
เฟเดอรัลฮอลล์  คือชื่อของหนึ่งในสองสถานที่สำคัญทางประวัติศาสตร์ที่ตั้ง ณ 26 ถนนวอลสตรีต นครนิวยอร์ก อาคารดั้งเดิมที่สร้างแบบสถาปัตยกรรมกรีกยุคฟื้นฟู แล้วเสร็จเมื่อ 1703 เพื่อใช้เป็นศาลาว่าการนครนิวยอร์กแห่งแรก และเป็นสถานที่ที่ประชุมของสภาพระราชบัญญัติตราอากรของอาณานิคมในการร่างจดหมายถึงพระเจ้าจอร์จที่ 3เพื่ออ้างสิทธิ์ดังเช่นราษฎรของบริเตนและประท้วง "การเก็บภาษีโดยไร้ผู้แทน"

ภายหลังการปฏิวัติอเมริกาเมื่อปี 1785 อาคารนี้ถูกใช้เป็นสถานนัดพบของสภาสมาพันธรัฐอันเป็นรัฐบาลกลางแรกของบทบัญญัติแห่งสมาพันธรัฐ เมื่อสภาฯ วิวัฒนาการต่อมาเป็นรัฐบาลกลางสหรัฐในปี 1789 อาคารก็เปลี่ยนชื่อเป็นเฟเดอรัลฮอลล์ เนื่องด้วยเป็นสถานที่จัดประชุมรัฐสภาที่ 1 และใช้เป็นสถานที่ที่จอร์จ วอชิงตันสาบานตนเข้ารับตำแหน่งประธานาธิบดีสหรัฐ อาคารถูกทำลายลงเมื่อปี 1812

อาคารในปัจจุบัน สร้างแล้วเสร็จเมื่อ 1842 เป็นหนึ่งในอาคารสถาปัตยกรรมนีโอคลาสสิกที่ยังหลงเหลือในสภาพที่ดีอยู่ในนครนิวยอร์ก อาคารฯ สร้างโดยการท่าเรือนิวยอร์ก กรมศุลกากรสหรัฐ ภายหลังถูกใช้เป็นที่ทำการกระทรวงการคลังสหรัฐ แม้จะไม่ถูกเรียกว่า "เฟเดอรัลฮอลล์" แล้วก็ตาม ทุกวันนี้อาคารดูแลในฐานะอนุสรณ์สถานแห่งชาติโดยการอุทยานแห่งชาติสหรัฐ และแต่งตั้งเป็นอนุสรณ์สถานแห่งชาติเฟเดอรัลฮอลล์เพื่อรำลึกถึงเหตุการณ์สำคัญทางประวัติศาสตร์ที่เกิดขึ้น ณ อาคารดั้งเดิม
# รวงผึ้ง
รวงผึ้ง  รวงผึ้งเป็นไม้ต้นที่นิยมปลูกในเดือนสำคัญของประเทศ จัดเป็นพืชในวงศ์ Malvaceae โดย สกุล Schoutenia เดิมอยู่ภายใต้วงศ์ Tiliaceae ปัจจุบันอยู่วงศ์ย่อย Dombeyoideae ของวงศ์ Malvaceae มี 8 ชนิด พบในเอเชียใต้และเอเชียตะวันออกเฉียงใต้ ในไทยมี 5 ชนิด 

อนึ่ง รวงผึ้ง S. glomerata King subsp. peregrina (Craib) Roekm.
เป็นไม้ต้นที่มีการกระจายพันธุ์บริเวณดอยสุเทพ ที่ราบลุ่มทางภาคกลาง และกัมพูชา ใบขนาดเล็กกว่า subsp. glomerata ที่พบในคาบสมุทรมลายู และบอร์เนียว

ต้นรวงผึ้งเป็นต้นไม้ประจำรัชกาลพระบาทสมเด็จพระวชิรเกล้าเจ้าอยู่หัว ปลูกเป็นไม้ประดับบนดินร่วน ออกดอกช่วงเดือนกรกฎาคม–สิงหาคม 

 ลักษณะทางพฤกษศาสตร์ 
เป็นไม้ยืนต้น สูงได้ถึง 8 เมตร ใบรูปมนรีหรือขอบขนานปลายแหลม ขอบใบเรียบ ขนาด 4–12 × 3.5–5 เซนติเมตร ฐานใบป้านและมักไม่สมมาตร ก้านใบยาว 0.2–0.9 เซนติเมตร ใบอ่อนจะมีขน ดอกเป็นดอกสมบูรณ์เพศ ออกเป็นช่อสั้น ๆ ตามซอกใบ สีเหลืองสด ขนาด 1.3–1.5 เซนติเมตร กลีบเลี้ยงรูปสามเหลี่ยม 5 กลีบ เชื่อมกันใกล้ฐานเป็นรูปถ้วย ไม่มีกลีบดอก เกสรตัวผู้จำนวนมาก เกสรตัวเมียปลายแยก 5 พู รังไข่กลม ดอกมีกลิ่นหอมอ่อนๆ ตลอดวัน (7 - 10 วัน) ผลกลมมีขน ขนาด 0.5–1 เซนติเมตร

เป็นพรรณไม้ที่ พบครั้งแรกที่อุทยานแห่งชาติ ดอยสุเทพ–ปุย บริเวณป่าดิบเขา ที่ระดับความสูงประมาณ 1,000 เมตร เคยเป็นพืชถิ่นเดียวของไทย (ไม่พบในต่างประเทศ) ต่อมามีรายงานการพบในพื้นที่ลุ่มต่ำ ที่จังหวัดนครสวรรค์ สกลนคร และนครพนม และยังพบในกัมพูชาอีกด้วยพบขยายพันธุ์โดยการตอนกิ่งและเพาะเมล็ด ปัจจุบันต้นรวงผึ้งมีสถานภาพเป็นพืชที่ใกล้สูญพันธุ์อย่างยิ่ง (Critically Endangered; CR) จึงเป็นพรรณไม้ที่ควรค่าแก่การอนุรักษ์สืบต่อไป
# การโจมตีพระราชวงศ์ดัตช์ พ.ศ. 2552
การโจมตีพระราชวงศ์ดัตช์ พ.ศ. 2552 เกิดขึ้นที่อาเพลโดร์น จากการที่มีผู้ขับรถเกือบชนสมเด็จพระราชินีเบียทริกซ์ มกุฎราชกุมารวิลเลิม-อเล็กซานเดอร์ และสมาชิกพระราชวงศ์พระองค์อื่น ๆ แล้ววิ่งเข้าไปในผู้คน มีผู้เสียชีวิตทันที 6 คนและผู้บาดเจ็บอีก 11 คน ก่อนชนเข้ากับอนุสาวรีย์ที่อยู่ข้างทาง เหตุการณ์เกิดขึ้นในวันที่ 30 เมษายน พ.ศ. 2552 ซึ่งเป็นวันวันพระราชินีในเนเธอร์แลนด์ คนขับทราบชื่อคือ Karst Roeland Tates ได้ถูกนำเข้าห้องฉุกเฉิน.และเสียชีวิตในวันต่อมา และหญิงสาววัย 46 ปีได้เสียชีวิตจากการบาดเจ็บอีกหลายวันถัดมา ทำให้รวมแล้วมีผู้เสีชีวิตทั้งหมดแปดคนในวันที่ 8 พฤษภาคม ถือว่าเป็นการโจมตีพระราชวงศ์ดัตช์ครั้งแรกในยุคปัจจุบัน

 หมายเหตุ
# โกฐกักกรา
โกฐกักกรา [โกด-กัก-กรา] (ภาษาฮินดี Kakra, Kakra-singi)  ชื่อสามัญ Crab's claw เป็นเครื่องยาชนิดหนึ่งที่เป็นส่วนปูด (Gall) ที่ได้มาจากพืชที่มีชื่อวิทยาศาสตร์ว่า Pistacia integerrima (Zebra wood) ซึ่งเป็นพืชพื้นเมืองในวงศ์ Anacardiaceae ที่พบมากทางแถบประเทศปากีสถานและอินเดียตอนเหนือ มีลักษณะกลมกลวง เรียวโค้งหลายรูป บิดเบี้ยวไปมา ปลายและโคนเรียวแหลมคล้ายเขาสัตว์ ผิวสีน้ำตาลแกมเทา รสฝาดจัดออกขม มีฤทธิ์ฝาดสมาน เป็นเครื่องยาที่นำมาใช้เข้าตำรับยาไทยในการรักษาโรคริดสีดวงทวารหนัก ห้ามเลือด สมานบาดแผลอักเสบ และใช้ในตำรับยาอายุรเวทเพื่อรักษาโรคหอบหืด แก้ไข้ แก้ท้องเสียและบรรเทาอาการไอ เป็นต้น
 อ้างอิง 
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 92 – 94
หมวดหมู่:วงศ์มะม่วง
หมวดหมู่:สมุนไพร
# เกาะทั้งเจ็ดของบอมเบย์
เกาะทั้งเจ็ดของบอมเบย์ (seven islands of Bombay) เป็นอาณานิคมโปรตุเกสในอินเดีย ที่ตั้งอยู่นอกชายฝั่งของอินเดีย ซึ่งต่อมาได้ส่งมอบให้กับอังกฤษเป็นสินสอดของ Catherine of Braganza เจ้าหญิงแห่งโปรตุเกส เมื่ออภิเษกสมรสกับพระเจ้าชารลส์ที่ 2 แห่งอังกฤษ ในปี 1661 เกาะเล็กน้อนต่าง ๆ เคยเป็นที่อยู่ของชนพื้นเมืองและอาณาจักรพื้นถิ่น เช่น จักรรวรรดิสิลหรา (Silhara dynasty) และ รัฐสุลต่านคุชราต ก่อนจะถูกรุกรานโดยจักรวรรดิโปรตุเกส ในปี 1534 ต่อมาพระเจ้าชารลส์ที่ 2 ทรงให้บริเวณนี้เช่าโดยบริษัทอินเดียตะวันออกของอังกฤษ ในปี 1668 ด้วยอัตรา 10 ปอนด์ต่อปี เกาะทั้งเจ็ดนี้รวมเข้าด้วยกันเป็นแผ่นดินเดียวเมื่อปี 1845 ด้วยการถมทะเล รวมถึงเกาะอื่น ๆ คือ โตรมเบย์ (Trombay) และ ซอลเซตต์ เกาะเหล่านี้ปัจจุบันตั้งอยู่ในพื้นที่ทางใต้ของมุมไบ] 

เกาะทั้งเจ็ดนั้นดั้งเดิมประกอบไปด้วย
 เกาะบอมเบย์ (Isle of Bombay)
 โกลาบา (Colaba)
 เกาะของสตรีสูงวัย (Old Woman's Island) หรือ โกลาบาน้อย (Little Colaba) 
 มหิม (Mahim)
 มสาโคน (Mazagaon)
 ปเรล (Parel) 
 วารลี (Worli)

นอกจากเกาะหลักเจ็ดเกาะแล้ว ย้งมีเกาะเล็กเกาะน้อยอื่น ๆ อีก เช่น
 ถ้ำเอลิแฟนตา หรือเกาะฆราบุรี
 เกาะบุทเช่อร์ (Butcher Island)
 มิดเดิ้ลกราวด์ อินเดีย (Middle Ground (India)|Middle Ground)
 หินออยสเตอร์ (Oyster Rock)
 อีสต์กราวด์ (East Ground)
 เกาะครอสส์ (Cross Island)
# พรตนิยม
พรตนิยม  เป็นการดำเนินชีวิตรูปแบบหนึ่งที่ละเว้นกายิกสุขอันเกิดจากประสาทสัมผัสต่าง ๆ มักกระทำเพื่อเป้าหมายทางศาสนา ผู้บำเพ็ญพรตอาจหลีกหนีออกจากสังคมที่วุ่นวายเพื่อฝึกตนหรืออาจยังคงอยู่เป็นส่วนหนึ่งของสังคม แต่โดยทั่วไปจะดำรงชีวิตแบบประหยัดโดยการละทิ้งทรัพย์สมบัติของตนและละทิ้งความสุขทางกาย และใช้เวลาทั้งหมดไปกับการบำเพ็ญเพียรหรือฝึกตนตามหลักศาสนาหรือความเชื่อ

หลายศาสนามีการบำเพ็ญพรต เช่น ศาสนาพุทธ ศาสนาเชน ศาสนาฮินดู ศาสนาคริสต์ และศาสนายูดาห์ ส่วนศาสนาอิสลามกระแสหลักในปัจจุบันมีการอดอาหารในช่วงรอมฎอนเป็นหนึ่งในหลักการอิสลาม ถือเป็นการบำเพ็ญพรตรูปแบบหนึ่งที่ปฏิบัติอยู่ทั่วไป ในขณะที่ลัทธิศูฟีมีการปฏิบัติบำเพ็ญพรตอย่างเคร่งครัดมาโดยตลอด
# การนัดหยุดเรียนเพื่อภูมิอากาศ
การนัดหยุดเรียนเพื่อภูมิอากาศ  หรือเดิมชื่อ วันศุกร์เพื่ออนาคต , เยาวชนเพื่อภูมิอากาศ , การประท้วงของเยาวชนเพื่อภูมิอากาศ  เป็นขบวนการนักเรียนนานาชาติซึ่งตัดสินใจไม่เข้าเรียนแล้วเข้าร่วมการเดินขบวนเพื่อเรียกร้องให้มีการปฏิบัติเพื่อป้องกันภาวะโลกร้อนและการเปลี่ยนแปลงสภาพภูมิอากาศเพิ่มขึ้น ความมีชื่อเสียงและการจัดระเบียบอย่างกว้างขวางเริ่มขึ้นเมื่อนักกิจกรรมภูมิอากาศ เกรียตา ทืนแบร์ย จัดการปฏิบัติในเดือนสิงหาคม 2561 นอกรัฐสภาสวีเดน ถือป้ายเขียนว่า "การนัดหยุดเรียนเพื่อภูมิอากาศ"

 เกรียตา ทืนแบร์ย 
วันที่ 20 สิงหาคม 2561 เกรียตา ทืนแบร์ย นักกิจกรรมภูมิอากาศชาวสวีเดน ซึ่งขณะนั้นศึกษาอยู่ในชั้นเกรด 9 (เทียบเท่ามัธยมศึกษาปีที่ 3) ตัดสินใจไม่เข้าเรียนจนกระทั่งการเลือกตั้งทั่วไปในประเทศสวีเดนปี 2561 ในวันที่ 9 กันยายนหลังเกิดคลื่นความร้อนและไฟป่าหลายระลอกในประเทศ เธอกล่าวว่าเธอได้รับแรงบันดาลใจจากนักกิจกรรมวัยรุ่น ณ ไฮสกูลมาร์จอรี สโตนแมน ดักลาสในปาร์กแลนด์ รัฐฟลอริดา ซึ่งจัดการเดินขบวนเพื่อชีวิตของเรา (March for Our Lives) ทืนแบร์ยประท้วงโดยนั่งอยู่นอกรัฐสภาทุกวันระหว่างชั่วโมงเรียนพร้อมป้ายเขียนว่า "Skolstrejk för klimatet" (การนัดหยุดเรียนเพื่อภูมิอากาศ) ในบรรดาข้อเรียกร้องของเธอให้รัฐบาลสวีเดนลดการปล่อยคาร์บอนตามความตกลงปารีส วันที่ 7 กันยายน ก่อนการเลือกตั้งเล็กน้อย เธอประกาศว่าเธอจะนัดหยุดเรียนทุกวันศุกร์จนประเทศสวีเดนปฏิบัติตามความตกลงปารีส เธอประดิษฐ์คำขวัญ วันศุกร์เพื่ออนาคต ซึ่งได้รับความสนใจจากทั่วโลก เธอเป็นแรงบันดาลใจให้นักเรียนทั่วโลกเข้าร่วมการนัดหยุดเรียนดังกล่าว

 การประท้วงเพื่อภูมิอากาศ ในเดือนกันยายน 2562 
กลุ่มขบวนการนัดหยุดเรียนเพื่อภูมิอากาศ (School strike for Climate) ได้ประกาศวันนัดประท้วงครั้งใหญ่ทั่วโลก 2 วัน ในเดือนกันยายน 2562 https://globalclimatestrike.net/

วันแรกคือ 20 กันยายน เรียกว่า Climate Strike ซึ่งเป็นสามวันก่อนการประชุมเร่งด่วนเพื่อภูมิอากาศของสหประชาชาติ (UN Climate Action Summit 2019) ที่นครนิวยอร์ก https://www.un.org/en/climatechange/un-climate-summit-2019.shtml 
และอีกวันหนึ่งคือ 27 กันยายน หรือหนึ่งสัปดาห์ถัดมา เรียกว่า Earth Strike 

ในประเทศต่างๆ ทั่วโลก จะมีการจัดงานประท้วงสำหรับวันใดวันหนึ่งหรือทั้งสองวัน โดยคาดว่าจะมีประเทศที่เข้าร่วมกว่า 130 ประเทศ https://www.theguardian.com/environment/2019/sep/19/climate-strike-take-part-how-to-join-global-protests-friday-latest-details 

ผู้จัดงานหวังว่าการประท้วงครั้งนี้จะประสบความสำเร็จมากกว่าทุกครั้งที่ผ่านมา โดยเชิญชวนให้คนทุกวัย ทุกสาขาอาชีพ มาร่วมการประท้วงไปกับกลุ่มนักเรียนด้วย นอกจากนี้ งานนี้ยังได้รับการสนับสนุนจากหลายหน่วยงาน ทั้งองค์กรอิสระ บริษัทเอกชน สมาคม และกลุ่มความเคลื่อนไหวทางสังคมต่าง ๆ อาทิ 350.org, Amnesty International, Extinction Rebellion, Greenpeace International, Oxfam, WWF, Patagonia, Ben & Jerry's, Lush, Atlassian, และองค์กรอื่นๆ อีกมากมาย 

ในนครนิวยอร์ก โรงเรียนรัฐบาลได้ประกาศอนุญาตให้นักเรียนสามารถเข้าร่วมได้หากได้รับการอนุญาตจากผู้ปกครอง https://www.treehugger.com/culture/new-york-schools-will-excuse-students-participate-climate-strikes.html

ในออสเตรเลีย บริษัทเอกชนหลายแห่งก็สนับสนุนให้พนักงานเข้าร่วมการประท้วงในเมืองของตน และสนับสนุนให้ทุกบริษัทในประเทศมีส่วนร่วมด้วยเช่นกัน https://www.sbs.com.au/news/australian-companies-are-urging-workers-to-walk-off-job-for-climate-action
# ฮันส์-เยือร์เกิน ชตุมพฟ์
พลเอกอาวุโส ฮันส์-เยือร์เกิน ชตุมพฟ์  เป็นนายทหารอากาศชาวเยอรมัน ดำรงตำแหน่งเสนาธิการกองทัพอากาศในช่วงสงครามโลกครั้งที่สอง และเป็นหนึ่งในผู้ลงนามในการยอมจำนนอย่างไม่มีเงื่อนไขของเยอรมนีเมื่อสิ้นสุดสงคราม
# ไอโฟน 2จี
ไอโฟน 2 จี  เป็นไอโฟนตัวแรกที่แอปเปิลเปิดตัวตอน พ.ศ. 2550 เป็นโทรศัพท์แรกที่ไร้ปุ่มกดเป็นหน้าจอสัมผัสเป็นที่ได้รับนิยมในสมัยนั้น ถึงไอโฟน 2G จะไม่มีขายในไทยอย่างเป็นทางการแต่ขายไทยอย่างเป็นทางการในปีต่อมาในรุ่น ไอโฟน 3G ในปี พ.ศ. 2551 และผู้ขายตามศูนย์การค้าเอ็มบีเค เซ็นเตอร์ได้นำเข้ามาขายเพราะแอปเปิลยังไม่ได้ทำตลาดไอโฟนในตอนนั้นการพัฒนาของ iPhone ย้อนหลังไปถึงปี พ.ศ. 2548 เมื่อ Steve Jobs CEO Apple ได้เข้าใจถึงแนวคิดของอุปกรณ์ที่ผู้ใช้สามารถโต้ตอบโดยตรงกับหน้าจอแสดงผลได้ การออกแบบได้ขยายออกไปในอีก 2 ปีข้างหน้าอย่างเป็นความลับก่อนที่จะประกาศในไตรมาสที่ 1 ปี 2550 แม้ว่าหลายแง่มุมของ iPhone จะล้ำสมัยตามมาตรฐานปัจจุบัน แต่อุปกรณ์นั้นถูกมองว่าเป็นแม่แบบของโทรศัพท์มือถือในปัจจุบันการใช้ปุ่มฮาร์ดแวร์ทางกายภาพและสไตลัสแทนส่วนติดต่อผู้ใช้แบบสัมผัส และผู้สืบทอดตำแหน่ง iPhone 3G ได้มีการประกาศในเดือนมิถุนายนปี พ.ศ. 2551